**Comunicat de presă**

**11.01.2019**

**WORKSHOP TEMATIC REGIONAL ȘI SESIUNI DE INSTRUIRE în cadrul proiectului „Politici publice alternative pentru dezvoltare locală competitivă”**

|  |  |
| --- | --- |
| |  | | --- | | Stimată Doamnă / Stimate Domnule,      Dorim să aducem în atenția redacției dumneavoastră evenimentul:    **WORKSHOP TEMATIC REGIONAL în cadrul proiectului *Politici publice alternative pentru dezvoltare locală competitivă*care va avea loc în orașul București luni, 14 ianuarie, începând cu ora 11:00, la hotelul IBIS din strada Izvor nr. 82-84, în sala “Mihai Eminescu”.**    Asociația INACO - Inițiativa pentru Competitivitate, vă invită să participați la workshopul tematic al proiectului "Politici publice alternative pentru dezvoltare locală competitivă", proiect cu finanțare europeană, Cod SIPOCA 246/cod My SMIS 113188, cofinanțat din Fondul Social European (FSE) prin Programul Operațional Capacitate Administrativă 2014 – 2020, care se desfășoară pe o perioadă de 14 luni și are ca beneficiari direcți reprezentanți ai sindicatelor, organizațiilor neguvernamentale și ai administrațiilor publice locale.  După workshopurile din Timișoara, Cluj și Călărași și sesiunile de instruire din Călărași, proiectul INACO, care se va desfășura în opt orașe din toate cele opt regiuni de dezvoltare ale României, a ajuns în București. Participanții la workshop vor fi 5 reprezentanți ai autorităților și instituțiilor publice, 4 reprezentanți ai ONG-urilor și 2 reprezentanți ai partenerilor sociali (sindicate/patronate).    Câteva repere despre workshop:  Scopul workshopului este acela de a evidenția puncte de vedere cu privire la Strategia de Competitivitate Economică 2014-2020, de a colecta opinii cu privire la problemele generate de forma actuală a strategiei, dar și de a identifica soluții.  Resursele umane din cadrul ONG-urilor participante, autorităților publice și partenerilor sociali vor dobândi astfel informații și își vor lărgi cunoștințele despre modalitățile de a propune și de a promova modificările dorite ce vizează formularea de alternative la Strategia Națională pentru Competitivitate 2014-2020.  Documentele de lucru în cadrul workshop-ului vor fi reprezentate de analiza cost-eficacitate și de raportul de evaluare a setului de politici publice din domeniul competitivității economice.  Programul workshopului tematic regional este următorul:  -      Primirea și înregistrarea participanților  -      Cuvânt introductiv: Andreea Paul, președinta INACO și manager de proiect: scopul și obiectivele proiectului  -      Prezentarea generală a proiectului - obiective specifice, activități previzionate, specificul grupului-țintă, cu indicatori și activități  -      Prezentarea primei evaluări a Strategiei de Competitivitate Economică 2014-2020 la nivel regional sub formă de consultare publică  -      Prezentarea Strategiei pentru Consolidarea Administrației Publice (SCAP) 2014-2020  -      Prezentarea stadiului documentelor de lucru: analiza cost-eficacitate și raportul de evaluare a setului de politici publice din domeniul competitivității economice  -      Identificarea și dezbaterea problemelor expuse în cele 2 documente și generarea draft-urilor de propuneri de politici publice viabile  -    Prezentarea temelor secundare (inovare socială, sprijinirea tranziției către o economie cu emisii de dioxid de carbon scăzute, nediscriminare, egalitate de șanse între femei și bărbați)  -      Prezentarea campaniei de advocacy, lobby și newsletter    Dintre participanții la workshopul tematic regional, reprezentanții ONG-urilor și ai partenerilor sociali (sindicate/patronate) sunt invitați să participe și la **sesiunile de instruire care vor avea loc la aceeași adresă - hotel IBIS, strada Izvor nr. 82-84, sala Mihai Eminescu - pe durata a 3 zile, LUNI 21, MARȚI 22 ȘI MIERCURI 23 IANUARIE.**    AGENDA SESIUNILOR DE INSTRUIRE  Programul celor 3 zile al sesiunii de instruire este următorul:  09.00 – 18.00/zilnic  **ZIUA 1:** Instruirea participanților cu privire la politicile publice  **ZIUA 2:** Construirea bugetelor locale și importanța acestora în procesul de îmbunătățire a Strategiilor de Dezvoltare Locală  **ZIUA 3:** Egalitate de șanse -  2h/modul; Dezvoltare durabilă - 2h/modul; Responsabilitate socială - 2h/modul; Procesul de elaborare a alternativelor la politicile publice - 2h/modul    *Asociația INACO – Inițiativa pentru Competitivitate, organism neguvernamental nonprofit și apolitic, cu sediul în București, sector 3, strada Hristo Botev, nr.26, ap.1, parter, în calitate de beneficiar, implementează ca lider de proiect între 03.07.2018 și 03.09.2019 proiectul „Politici publice alternative pentru dezvoltare locală competitivă”, în valoare totală de 905.748,35 lei, din care asistență financiară nerambursabilă 887.633,37 lei și cofinanțare prin contribuție proprie 18.114,98 lei. Obiectivul general al proiectului este: Dezvoltarea şi introducerea de politici, sisteme şi standarde comune alternative în administraţia publică, ce optimizează procesele decizionale din domeniul economic cu accent pe modul participativ de elaborare al bugetelor publice, în concordanță cu SCAP, pe o perioadă de 14 luni.*      Pentru orice informații suplimentare, vă rugăm să contactați reprezentanții asociației INACO - Inițiativa pentru Competitivitate:    Manager de proiect: Andreea Paul  tel. 0722637140  e-mail: [andreea.paul@inaco.ro](mailto:andreea.paul@inaco.ro" \t "_blank)    Expert comunicare: Bogdan Dumitrescu  tel. 0751527977  e-mail: [proiect.poca1.1@gmail.com](mailto:proiect.poca1.1@gmail.com" \t "_blank)    Site-ul proiectului: [https://inaco.ro/](https://inaco.ro/" \t "_blank)      *Competența face diferența! Proiect cofinanțat din Fondul Social European prin*  *Programul Operațional Capacitate Administrativă 2014-2020!* | |